August Univer

August Univer ( Metstare talu, Polli mõis, Polli vald, Viljandimaa – 3. november 1928) oli eesti õpetaja.

Alghariduse omandas ta Saaretsi vallakoolis ning Paistu ja Karksi kihelkonnakoolis, aastatel 1898–1902 õppis ta Tartu II Õpetajate Seminaris. 

Õpetajatööd tehes täiendas ta end Tartu Ülikooli suvekursustel, oli kolm semestrit samas ajaloo-filosoofiateaduskonna vabakuulaja ja õppis Tallinna Kolledžis.

 Teenistuskäik 
1.09.1902–31.08.1905 Vändra kihelkonnakooli õpetaja;
1.09.1905–30.06.1916 Pärnu-Jaagupi kihelkonnakooli juhataja (1914. aastal oli pool aastat sõjaväes)Ajaloost. Pärnu-Jaagupi Põhikooli veebisait.;
1.07.1916–30.09.1917 Pärnu 1. Algkooli õpetaja (sellest tegelikult 11 kuud sõjaväes);
1.10.1916–31.12.1919 Tallinna 9. Algkooli õpetaja (13.01.–10.04.1919 võttis Tallinna 1. kaitsepataljoni ridades osa Vabadussõjast);
1.01.1920–3.11.1928 oli ta Tallinna 27. Algkooli juhataja

Isiklikku
August Univeri vanemad olid talupidajad Henn ja Reet Univer. Tal oli kolm venda, kellest kaks – Markus ja Volmer – olid samuti õpetajad.Univer, Toivo. Mälestustahvel Metstarelt pärit koolitegelastele. Õpetajate Leht, 24. august 2017.

3. juulil 1921 abiellus August Univer Anette-Juliane Kolliga (sündinud 17.11.1885). Perekond oli lasteta. August Univer suri mõni päev enne oma 48. sünnipäeva 3. novembril 1928. Maetud Rahumäe kalmistulekalmistud.ee.

 Viited 

Kategooria:Eesti õpetajad
Kategooria:Eesti koolijuhid
Kategooria:Vabadussõja veteranid
Kategooria:Sündinud 1880
Kategooria:Surnud 1928